แสบท้องข้างใสตรงกลางจนไปถึงกลางหลัง ไม่ทราบว่าจะเป็นแผลในกระเพาะอาหารไหมคะ แต่ทานยาลดกรดแล้วไม่หาย ไปหา ก็ให้แต่ยาลดกรดมาคะ
สวัสดีค่ะ อาการแสบตรงกลางท้อง อาจมีสาเหตุจาก-กระเพาะอาหารอักเสบหรือมีแผลในกระเพาะอาหาร จะแสบท้องช่วงบน อาจมีคลื่นไส้ อาเจียน สัมพันธ์กับมื้ออาหาร-โรคกรดไหลย้อน อาจมีแสบร้อนกลางอก จุกแน่นลิ้นปี่ คลื่นไส้-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-เส้นประสาทอักเสบ แต่มักแสบที่ผิวๆ เป็นๆหายๆการให้ได้การวินิจฉัยที่แน่นอนจำเป็นต้องตรวจร่างกายดูตำแหน่งที่ปวดเพิ่มเติมค่ะหากยังปวดเรื้อรัง ปวดมากขึ้นเรื่อยๆ คลื่นไส้ กินได้น้อย กินยาลดกรดครบ 2 อาทิตย์แล้วยังไม่ดีขึ้น ควรกลับไปพบแพทย์เพื่อตรวจเพิ่มเติมการดูแลตัวเองเบื้องต้น รับประทานอาหารอ่อนๆและสุกสะอาด หลีกเลี่ยงอาหารรสจัด ดื่มน้ำมากๆ ไม่กินแล้วนอนทันที